รัฐบาลชี้ปัญหายุโรปกระทบการส่งออกไทย
โต้งยันรัฐบาลจับตาวิกฤติการเงินในยุโรปอย่างใกล้ชิด เชื่อผลกระทบไม่ลุกลาม
15 มิ.ย. 2555

โต้งยันรัฐบาลจับตาวิกฤติการเงินในยุโรปอย่างใกล้ชิด เชื่อผลกระทบไม่ลุกลาม
นายกิตติรัตน์ ณ ระนอง รองนายกรัฐมนตรีและรมว.คลัง กล่าวว่า สถานการณ์วิกฤติหนี้ยุโรปส่งผลกระทบการส่งออกสินค้าของไทยไปยังกลุ่มประเทศที่ประสบปัญหา อย่างเช่น การส่งออกสิ่งทอทำได้น้อยลง  ซึ่งในเรื่องนี้ก็ได้มอบหมายให้ธนาคารเพื่อการส่งออกและนำเข้าแห่งประเทศไทย (เอ็กซิมแบงก์) ดูแลผู้ส่งออกอย่างใกล้ชิด และเตรียมมาตรการในการช่วยเหลือ
"วิกฤติหนี้ยุโรปรัฐบาลควบคุมได้และไม่ได้นิ่งนอนใจ  โดยเชื่อว่าปัญหาดังกล่าวจะยังไม่ลุกลาม" นายกิตติรัตน์ กล่าว
อย่างไรก็ตาม เรื่องความแข็งแกร่งของสถาบันการเงินในประเทศ ทาง ธนาคารแห่งประเทศไทย (ธปท.)ได้รายงานว่ายังคงมีเสถียรภาพที่ดี และมีความแข็งแกร่งอยู่ในเกณฑ์สูง รวมไปถึงการติดต่อธุรกรรมทางการเงินกับกลุ่มยุโรปมีจำนวนน้อยจึงไม่น่าเป็นห่วง ต่อความเสี่ยงที่จะได้รับผลกระทบ